b'\n_START_ARTICLE_\nKalifornian intiaanit\n_START_PARAGRAPH_\nKalifornian intiaanit olivat Yhdysvaltain l\xc3\xa4nsirannikon intiaaneja, joihin luetaan mm. shastat, pomot, hupat, miwokit, yanat ja chumashit. Kalifornian alue on luonnonoloiltaan hyvin vaihtelevaa, kosteista vuoristometsist\xc3\xa4 aroihin ja autiomaihin. Runsaasti kalaa, riistaa ja sy\xc3\xb6t\xc3\xa4v\xc3\xa4ksi kelpaavaa kasviravintoa tuottavalla seudulla asutus oli tihe\xc3\xa4\xc3\xa4._NEWLINE_Joidenkin heimojen yhteiskunta oli pitk\xc3\xa4lle eriytynyt ja yksityisomaisuuteen perustuva. Rahana k\xc3\xa4ytettiin muun muassa kotilonkuoria. Kaliforniassa asui moneen suureen kieliryhm\xc3\xa4\xc3\xa4n kuuluneita intiaaneja. Silti niiden kulttuurit muistuttavat toisiaan. Ihmiset hankkivat elatuksensa muun muassa tammenterhojen keruulla, mets\xc3\xa4styksell\xc3\xa4 ja monesti kalastuksellakin. Vain mohavet ja ehk\xc3\xa4 jotkut muut heimot viljeliv\xc3\xa4t maata. Silti kaikki viljeliv\xc3\xa4t tupakkaa. Yleens\xc3\xa4 alueen intiaanit olivat rauhallisia, mutta sotaisiakin heimoja joukossa oli. Heimojen v\xc3\xa4linen kauppa oli laajaa. 1800-luvun alussa eurooppalaiset toivat Kalifornian alueelle kulkutauteja, jotka tappoivat monia intiaaneja. Vuonna 1850 saapuivat amerikkalaiset valkoiset asuttajat id\xc3\xa4st\xc3\xa4, mik\xc3\xa4 johti intiaanisotaan joissa intiaaneja surmattiin joukoittain. Kaliforniassakin intiaanien m\xc3\xa4\xc3\xa4r\xc3\xa4 oli alimmillaan vuoden 1900 tienoilla, mink\xc3\xa4 j\xc3\xa4lkeen m\xc3\xa4\xc3\xa4r\xc3\xa4 alkoi taas kasvaa.\n_START_SECTION_\nKulttuuri\n_START_PARAGRAPH_\nKalifornian intiaanien asuma-alueet olivat vuoristoissa, autiomaissa, sateisella rannikolla jne. Kalifornian intiaanien alueeksi olottui Etel\xc3\xa4-Oregonista hieman Kalifornian rajan etel\xc3\xa4puolella, ja aivan it\xc3\xa4isin Kalifornia ei kuulunut siihen. Rannikolla on mets\xc3\xa4inen Coast Rangen vuoristo ja id\xc3\xa4ss\xc3\xa4 my\xc3\xb6s mets\xc3\xa4inen Sierra Nevada, joiden v\xc3\xa4liss\xc3\xa4 alkujaan hein\xc3\xa4aroa kasvanut, valkoisten viljelyyn ottama San Joaquin- ja Sacramento-jokien laakso. Kalifornian sateisuus vaihtelee kaakon kuivasta kaktusaavikosta koillisrannikon sateiseen. Mutta lounaisrannikolla on chaparral-pensaikkoa, jossa kasvaa lyhyit\xc3\xa4 tammia ja m\xc3\xa4ntyj\xc3\xa4. Vaihtelevat luonnonolot johtivat hyvin suureen vaihteluun alueen eri kansojen kulttuureissa._NEWLINE_Keski-Kaliforniassa asuivat San Joaquinin ja Sacramenton jokilaaksossa eliv\xc3\xa4t tammenterhojen korjaajat, pohjoisessa puoliksi paikallaan el\xc3\xa4v\xc3\xa4t kalastajat, etel\xc3\xa4ss\xc3\xa4 asui l\xc3\xa4hinn\xc3\xa4 ker\xc3\xa4ilyll\xc3\xa4 ja varhaiskantaisella maanviljelyll\xc3\xa4 el\xc3\xa4neit\xc3\xa4 kansoja. Puolet alueen intiaaneista kuuluivat penutien kieliryhm\xc3\xa4\xc3\xa4n. Mm. tammenterhojen keruu ravinnoksi yhdisti monia alueen intiaaniheimoja. Toki ruokaa hankittiin muulla mets\xc3\xa4styksell\xc3\xa4, kalastuksella ja kasviravinnon mm juurien keruulla. Esimerkiksi wintujen el\xc3\xa4m\xc3\xa4 pohjautui lohen pyyntiin, peuran mets\xc3\xa4stykseen ja tammenterhojen keruuseen. Tammenterhoista sai sy\xc3\xb6mist\xc3\xa4 est\xc3\xa4v\xc3\xa4n kitkeryyden pois rouhimalla, kuivaamalla ja monta kertaa vedess\xc3\xa4 liottamalla._NEWLINE_Joidenkin el\xc3\xa4inten mets\xc3\xa4stys oli kielletty\xc3\xa4 koska niit\xc3\xa4 pidettiin ep\xc3\xa4puhtaina. Monet Kalifornian intiaaniheimot arvostivat omaisuutta ja k\xc3\xa4viv\xc3\xa4t sek\xc3\xa4 heimon sis\xc3\xa4ist\xc3\xa4 ett\xc3\xa4 heimojen v\xc3\xa4list\xc3\xa4 kauppaa. Yleens\xc3\xa4 ei viljelty maata ker\xc3\xa4ilt\xc3\xa4v\xc3\xa4n kasviravinnon ollessa runsasta. Etel\xc3\xa4iset tipai ja cahuilla-heimot viljeliv\xc3\xa4t maata el\xc3\xa4misen vuoksi, mutta monet Kalifornian kansat viljeliv\xc3\xa4t tupakkaa, jota monin paikoin tyydyttiin vain ker\xc3\xa4ilem\xc3\xa4\xc3\xa4n. rannikoilla nuijittiin tai pyydystettiin heittoaseilla hylkeit\xc3\xa4, ja ker\xc3\xa4ttiin rapua tai simpukoita. Sis\xc3\xa4maassa tammenterhojen lis\xc3\xa4ksi sy\xc3\xb6tiin muiden kasvien, mm. m\xc3\xa4nnyn, hein\xc3\xa4lajien ja muiden siemenkasvien siemeni\xc3\xa4 ja juuria, sek\xc3\xa4 etel\xc3\xa4ss\xc3\xa4 my\xc3\xb6s kaktuksen ja yuccan hedelmi\xc3\xa4._NEWLINE_Kalifornian asuntoja oli monenlaisia, useimmat muidenkin Pohjois-Amerikan alueiden intiaaneille tyypillisi\xc3\xa4 majamalleja. Asunnot olivat sis\xc3\xa4maassa ja pohjoisella rannikolla pieni\xc3\xa4 kupolimaisia ja kartiomaisia majoja. niiden kehikko tehtiin riu-uista ja verhottiin risuilla, kaarnoilla tai laudoilla. Keskialangon talot olivat puoliksi maanalaisia, seiv\xc3\xa4skehikkorakenteisia ja mullalla peitettyj\xc3\xa4 kartiokattoisia "kuoppataloja". Etel\xc3\xa4n majat olivat taas kasvimateriaalille verhottuja riukukehikoita. Monissa kyliss\xc3\xa4 oli valtava, jopa satoja ihmisi\xc3\xa4 majoittamaan pystyv\xc3\xa4 puoliksi maanalainen riittitalo. Monissa kyliss\xc3\xa4 oli my\xc3\xb6s yleens\xc3\xa4 vain miesten k\xc3\xa4ytt\xc3\xa4m\xc3\xa4 sauna. Joskus saunominen ja riitit tehtiin samassa talossa. Saunaa k\xc3\xa4ytettiin rituaaliseen puhdistautumiseen ja monesti miesten kerhohuoneena._NEWLINE_Monet Kalifornian intiaanit olivat hyvi\xc3\xa4 korintekij\xc3\xb6it\xc3\xa4, mutta keramiikan teon osasivat vain jotkut etel\xc3\xa4n kansat. Mets\xc3\xa4stykseen k\xc3\xa4ytettiin keih\xc3\xa4st\xc3\xa4, linkoa ja nousta, etel\xc3\xa4ss\xc3\xa4 my\xc3\xb6s heittokeppi\xc3\xa4, joka muistutti bumerangia, mutta ei leikkibumerangin tavoin palannut heitt\xc3\xa4j\xc3\xa4ns\xc3\xa4 k\xc3\xa4teen. Parhaat kiviter\xc3\xa4ty\xc3\xb6kalut kuten nuolenk\xc3\xa4rjet, keih\xc3\xa4\xc3\xa4nk\xc3\xa4rjet ja veitset tehtiin obsidiaanista._NEWLINE_Tavaranvaihtoj\xc3\xa4rjestelm\xc3\xa4 ja kauppareitit olivat laajoja. Ihmisten omaisuuserot saattoivat olla suuria. Esimerkiksi pomoja pidettiin taitavina korien tekij\xc3\xb6in\xc3\xa4. He tekiv\xc3\xa4t koreja monista materiaaleista mm saran juuresta, kiinankuoresta, papyruksen juuresta ja vaivaispinjan juuresta. Kun muut Kalifornian intiaanit k\xc3\xa4yttiv\xc3\xa4t korien teossa paria ty\xc3\xb6tapaa, pomot k\xc3\xa4yttiv\xc3\xa4t kuutta eri tapaa. Pomot eliv\xc3\xa4t kolmessa ryhm\xc3\xa4ss\xc3\xa4 meren rannalla, Russianjoen varrella ja Clearj\xc3\xa4rven ymp\xc3\xa4rill\xc3\xa4. Pomot k\xc3\xa4yttiv\xc3\xa4t rahaa, ja myiv\xc3\xa4t suolaa muille intiaaneilla. Pomojen yhteiskunta oli perhekeskeinen ja rikkaita suosiva, aluerajoihin pohjautuva. Pomot olivat rauhallisia, neuvottelunhaluisia ja kaupank\xc3\xa4yntiin suuntautuneita. Esimerkiksi merenrannan ja sis\xc3\xa4maan pomot vaihtoivat kesken\xc3\xa4\xc3\xa4n alueidensa tuotteita. Pomojen tanssit liittyiv\xc3\xa4t mm. tammenterhojen saannin taanneiden henkien palvontaan._NEWLINE_Kalifornian pohjoisosissa asui tolowia jotka puhuivat athabasca-kielt\xc3\xa4, ja joiden kulttuuri muistutti enemm\xc3\xa4n luoteisrannikon intiaanien kulttuuria. Tolowien el\xc3\xa4m\xc3\xa4\xc3\xa4 rytmittiv\xc3\xa4t uskonnolliset seremoniat mm. tytt\xc3\xb6jen aikuistumisseremonia, l\xc3\xa4\xc3\xa4k\xc3\xa4riksitulon tanssi, peurannahkatanssi, lohitanssi ja sotatanssi. Tolowien viholliset, algonkin-kielt\xc3\xa4 puhuvat yurokit edustivat Alaskaan asti ulottuvaa kulttuuria, johon kuului mets\xc3\xa4stys ja kalastus veneill\xc3\xa4. Yurokeilla oli rahaj\xc3\xa4rjestelm\xc3\xa4, mm punapuukanootin saattoi ostaa 60 tikan p\xc3\xa4\xc3\xa4nahalla tai 12 hammassimpukan kuoresta tehdyll\xc3\xa4 ketjulla. Monista muista asioista asui maksaa, kuten morsiamesta, kalastuspaikasta, talosta, tammenterhoa tuottavasta maasta, rikoksesta korvausta uhrille jne. Samaani laskutti palveluksistaan, mutta joen yli kuljetettiin ilmaiseksi. K\xc3\xb6yhiin ja rikkaisiin suhtauduttiin Yurokien parissa eri tavalla. Kuolleen mahdollinen omaisuus periytyi sukulaisille. Yleens\xc3\xa4 Kalifornian intiaanit olivat yleens\xc3\xa4 melko rauhallisia. Hoka-ryhm\xc3\xa4\xc3\xa4n kuuluneet mohave-heimot erosivat monista muista alueen intiaaniheimoista mm siksi, ett\xc3\xa4 sotivat s\xc3\xa4\xc3\xa4nn\xc3\xb6llisesti quechaneja vastaan. Mohavet olivat Kalifornian intiaaneista ainoita jotka varsinaisesti viljeliv\xc3\xa4t maata. Mohavet viljeliv\xc3\xa4t maissia, papuja ja kurpitsoja ja k\xc3\xa4viv\xc3\xa4t ahkerammin kauppaa kuin monet muut heimot. Mohavet saattoivat asua paikalla jo 2000 eaa. Mohavien kaivukeppi oli litte\xc3\xa4 ja kovapuinen toisin kuin Kalifornian intiaaneilla yleens\xc3\xa4. Chumashit eliv\xc3\xa4t tammanterhojen keruulla ja merikalastuksella, ja meren intiaanit vaihtoivat tuotteitaan sis\xc3\xa4maan chumashien kanssa. Chumashit pyydystiv\xc3\xa4t valaita, hylkeit\xc3\xa4, merisaukkoja pitkill\xc3\xa4 luonnonasfaltilla tiivistetyill\xc3\xa4, lankuista tehdyill\xc3\xa4 kanooteilla, joihin saattoi mahtua jopa 12 ihmist\xc3\xa4. Verkot oli tehty merihein\xc3\xa4st\xc3\xa4, rannalla kaloja pyydettiin ansoilla ja myrkkykasveilla.\n_START_SECTION_\nKorinpunonta\n_START_PARAGRAPH_\nKoreja k\xc3\xa4ytettiin tavaroiden s\xc3\xa4ilytyksen ja kuljetukseen. Kaliforniassa kasvoi monien korien tekoon sopivia kasveja, pajua, kaislaa, saraa, plataaneja ja poppeleita. Ker\xc3\xa4tyn kasviaineksen alkuk\xc3\xa4sittely mm kuorinta oli korinpunonnan aikaavievin vaihe. Nykyajan pomot vartioivat punontataitoa, ja suhtautuvat ty\xc3\xb6h\xc3\xb6ns\xc3\xa4 hartaudella ettei tule huonoja koreja.\n_START_SECTION_\nV\xc3\xa4est\xc3\xb6\n_START_PARAGRAPH_\nKaliforniassa asui ennen eurooppalaisten tuloa eri arvioiden mukaan 115\xc2\xa0000\xe2\x80\x93350\xc2\xa0000 intiaania. Monesti esitet\xc3\xa4\xc3\xa4n arvioita 150\xc2\xa0000\xe2\x80\x93200\xc2\xa0000 henke\xc3\xa4. Korkeimmat arviot vuoden 1500 intiaaniv\xc3\xa4kiluvusta liikkuvat noin 3\xe2\x80\x935 miljoonassa._NEWLINE_Alueen asutus hyvin oli joka tapauksessa tihe\xc3\xa4\xc3\xa4 kun sit\xc3\xa4 vertaa esim. esikolumbiaaniseen preeriaan ja havumetsiin. Asukastiheys oli silti melko pieni, korkeamman arvion mukaan vain noin 1,2 intiaania neli\xc3\xb6kilometrill\xc3\xa4. Kalifornian intiaanien v\xc3\xa4entiheys oli nykyisten Yhdysvaltain, Alaskan ja Kanadan suurin niin laajalla alueella. Kansoja asui 21, joissa 113 kielt\xc3\xa4/murretta. 21 kansan alaryhmi\xc3\xa4, heimoja ja sukuja oli 250. Heimoja oli 40\xe2\x80\x9350. Er\xc3\xa4\xc3\xa4n arvion mukaan Kaliforniassa oli 500 erillist\xc3\xa4 "pienheimoa", kussakin 50\xe2\x80\x93500 j\xc3\xa4sent\xc3\xa4. Yhteiskunnan perusyksik\xc3\xb6ss\xc3\xa4 perheess\xc3\xa4 oli keskim\xc3\xa4\xc3\xa4rin 5,5 henke\xc3\xa4. Muilla yhteis\xc3\xb6ill\xc3\xa4 oli merkityst\xc3\xa4. Esimerkiksi kuuluisan "viimeisen villin Kalifornian intiaanin" Ishin kansa oli yanat, joka jakaantui 4 ryhm\xc3\xa4\xc3\xa4n, joista Ishin ryhm\xc3\xa4 oli yahit.\n_START_SECTION_\nV\xc3\xa4est\xc3\xb6kato\n_START_PARAGRAPH_\nKaliforniaa kohtasi eurooppalaisten saapuessa todellinen v\xc3\xa4est\xc3\xb6kato, kun intiaaneja kuoli sairauksiin, n\xc3\xa4lk\xc3\xa4\xc3\xa4n ja valkoisten surmaamina. Keskim\xc3\xa4\xc3\xa4r\xc3\xa4inen v\xc3\xa4est\xc3\xb6arvio vuodelle 1770 on 200\xc2\xa0000 henke\xc3\xa4, 1845 saattoi Kaliforniassa olla viel\xc3\xa4 j\xc3\xa4ljell\xc3\xa4 80\xc2\xa0000\xe2\x80\x9390\xc2\xa0000 intiaania. Vuonna 1880 Kalifornian intiaaneja oli j\xc3\xa4ljell\xc3\xa4 arviolta 20\xc2\xa0000. Jos n\xc3\xa4m\xc3\xa4 arviot pit\xc3\xa4isiv\xc3\xa4t paikkansa, yksist\xc3\xa4\xc3\xa4n Kalifornian kultarynt\xc3\xa4ykseen liittynyt muuttoaalto tuhosi 75\xe2\x80\x9380\xc2\xa0% seudun intiaaneista. 1970-luvulla Kaliforniassa oli 100 000 siell\xc3\xa4 asuneiden ja muualta muuttaneiden intiaanien j\xc3\xa4lkel\xc3\xa4ist\xc3\xa4, joista heimoihin kuuluneita 16 000.\n_START_SECTION_\nEsihistoria\n_START_PARAGRAPH_\nKaliforniassa asui ihmisi\xc3\xa4 viimeist\xc3\xa4\xc3\xa4n noin 11 000 radiohiilivuotta sitten, jolloin viimeist\xc3\xa4\xc3\xa4n paleointiaanit varmasti saapuivat sinne. Joitain alueen asutuksia on v\xc3\xa4itetty hyvin vanhoiksi, jopa 19 000\xe2\x80\x9350 000 vuoden ik\xc3\xa4isiksi. N\xc3\xa4m\xc3\xa4 ajoitukset ja l\xc3\xb6yd\xc3\xb6kset ovat arkeologian parissa hyvin kiistanalaisia. Mik\xc3\xa4li teoria siit\xc3\xa4 ett\xc3\xa4 paleointiaanit siirtyiv\xc3\xa4t Amerikkaan pitkin j\xc3\xa4\xc3\xa4kauden lopuilla j\xc3\xa4\xc3\xa4t\xc3\xb6nt\xc3\xa4 Kanadan ja Alaskan rannikkoa ovat oikeita, Kalifornia saattoi olla vanhimpia Yhdysvaltain alueella asutettuja alueita. Varhaiset paleointiaanit olivat l\xc3\xa4hinn\xc3\xa4 suurriistan mets\xc3\xa4st\xc3\xa4ji\xc3\xa4. Noin 9000\xe2\x80\x938000 eaa alkoi el\xc3\xa4m\xc3\xa4ntapa jota luonnehti enemm\xc3\xa4n siementen keruu. T\xc3\xa4m\xc3\xa4 lienee johtunut siit\xc3\xa4, ett\xc3\xa4 mets\xc3\xa4stys ja/tai ilmastonmuutokset olivat h\xc3\xa4vitt\xc3\xa4neet useimmat suuret riistael\xc3\xa4imet. Monet Kalifornian varhaiset asuinpaikat ovat veden alla, koska vesi nousi j\xc3\xa4\xc3\xa4kauden j\xc3\xa4lkeen holoseenin alussa. T\xc3\xa4m\xc3\xa4 niin sanottu arkaainen vaihe kesti Kaliforniassa tuhansia vuosia. My\xc3\xb6h\xc3\xa4isell\xc3\xa4 arkaaisella kaudella noin 4000/3000 \xe2\x80\x93 2000 eaa syntyi alueelle selv\xc3\xa4sti tunnistettavia erilaisia paikalliskulttuureja. Arkaaista kautta luonnehtivat kuoppatalot ja jauhinkivet metetes ja manos._NEWLINE_Arkaainen kausi jaetaan t\xc3\xa4\xc3\xa4ll\xc3\xa4 monesti kausiin joita merkit\xc3\xa4\xc3\xa4n lyhenteill\xc3\xa4 Ex, Ey ja Ez jotka p\xc3\xa4\xc3\xa4ttyiv\xc3\xa4t kukin 4450 eaa, 2350 eaa ja 1350 eaa. Santa Barbaran salmessa oli runsaasti v\xc3\xa4ke\xc3\xa4 6000 eaa, mutta v\xc3\xa4kiluku putosi vuosien 5000\xe2\x80\x933500 eaa v\xc3\xa4lill\xc3\xa4, harvav\xc3\xa4kist\xc3\xa4 oli varsinkin 4000\xe2\x80\x933500 eaa. T\xc3\xa4m\xc3\xa4 lienee liittynyt osin meren ja ilmaston muutoksiin, jotka vaikuttivat kalasaaliiseen ja sy\xc3\xb6t\xc3\xa4v\xc3\xa4ksi kelpaaviin maakasveihin ja el\xc3\xa4imiin. Merenpinnan nousu noin 5800\xe2\x80\x934000 eaa v\xc3\xa4hensi siemenrikasta rannikkotasankoa. Toisaalta meri oli tuolloin l\xc3\xa4mmin ja kaloille ep\xc3\xa4suotuisa. Noin 5800 eaa ilmestyi rannikolle mets\xc3\xa4n sijaan avoimempi kasvillisuus. 4000 eaa meri oli viilentynyt, mutta maalla oli yh\xc3\xa4 kuumaa ja kuivaa. V\xc3\xa4est\xc3\xb6 kasvoi nopeasti Ey- ja Ez-kausina._NEWLINE_Arkaaisella kaudella tapahtui jonkin verran tosin hidasta kehityst\xc3\xa4 ravinnon hankinnassa. Huhmaret ilmaantuivat Ey-kaudella noin 3500 eaa, jolloin Santa Barbaran salmen alueen v\xc3\xa4est\xc3\xb6 kasvoi nopeasti. Nopea v\xc3\xa4est\xc3\xb6nkasvu t\xc3\xa4ll\xc3\xb6in saattoi liitty\xc3\xa4 tehokkaampaan meripyyntiin, mets\xc3\xa4stykseen ja kasviravinnon hyv\xc3\xa4ksik\xc3\xa4ytt\xc3\xb6\xc3\xb6n. Samoin my\xc3\xb6hemm\xc3\xa4ll\xc3\xa4 varhaiskaudella silloin kun "puraistut" (side-notched) kolmiomaiset k\xc3\xa4rjet ilmestyiv\xc3\xa4t, peuran ja merinis\xc3\xa4kk\xc3\xa4iden luiden m\xc3\xa4\xc3\xa4r\xc3\xa4 lis\xc3\xa4\xc3\xa4ntyi pyyntipaikoilla. My\xc3\xb6hemm\xc3\xa4ll\xc3\xa4 arkaiasella kaudella luultavasti pyydystettiin enemm\xc3\xa4n avomerell\xc3\xa4._NEWLINE_Er\xc3\xa4\xc3\xa4n n\xc3\xa4kemyksen mukaan jo Kalifornian nykyiset suuret kieliryhm\xc3\xa4t hoka, penuti, yuki ja uto-asteekit olisivat olleet suunnilleen my\xc3\xb6hemmill\xc3\xa4 paikoillaan jo 2000\xe2\x80\x930 eaa, esim. Panuti Pohjois-Kalifornian it\xc3\xa4isess\xc3\xa4 sis\xc3\xa4massa ja jokilaakson ytimess\xc3\xa4 ja uto-asteekki Etel\xc3\xa4-Kaliforniassa sek\xc3\xa4 erui hokan -ryhm\xc3\xa4t hajallaan eri puolilla Kaliforniaa._NEWLINE_Noin 1000 eaa alkaen monet Kalifornian heimot tekiv\xc3\xa4t meille s\xc3\xa4ilynytt\xc3\xa4 kalliotaidetta. Merkkej\xc3\xa4 nykyist\xc3\xa4 intiaaniheimoista alkoi esiinty\xc3\xa4 500 eaa.\n_START_SECTION_\nEurooppalaisten tulo toi tuhon\n_START_PARAGRAPH_\nEspanjalaiset perustivat Kaliforniaan l\xc3\xa4hetysasemia 1769\xe2\x80\x931823, ja osa intiaaneista muutti n\xc3\xa4iden tuottamien vanhasta maailmasta tuotujen appelsiinien, persikoiden ym. runsaan ravinnon houkuttelemana l\xc3\xa4hetysasemien l\xc3\xa4helle, mutta joutuivat sinne maaorjuuteen. Intiaaneja siirrettiin rannikolta ja l\xc3\xa4heiselt\xc3\xa4 sis\xc3\xa4maan alueelta pakolla l\xc3\xa4hetysasemille yleens\xc3\xa4 armeijan avulla pakkok\xc3\xa4\xc3\xa4nnytett\xc3\xa4v\xc3\xa4ksi, vaikka intiaanit eiv\xc3\xa4t ymm\xc3\xa4rt\xc3\xa4neet espanjankielist\xc3\xa4 jumalanpalvelusta, joka heille suotiin ainoaksi hengelliseksi ev\xc3\xa4\xc3\xa4ksi. Jossain m\xc3\xa4\xc3\xa4rin espanjalaiset k\xc3\xa4yttiv\xc3\xa4t v\xc3\xa4kivaltaa, mutta olivat kapinoiden johtajiakin kohtaan melko lempeit\xc3\xa4. Espanjalaiset vainoisivat julmasti j\xc3\xa4ljelle j\xc3\xa4\xc3\xa4neit\xc3\xa4 villej\xc3\xa4 intiaaneja. Espanjalaisten intiaaneihin kohdistaman 65 vuotta kest\xc3\xa4neen pakkovallan aikana kuoli arviolta 62\xc2\xa0000 intiaaneja, syntyi 20\xc2\xa0000 ja 21 l\xc3\xa4hetysasemaan koottiin 20\xc2\xa0000 intiaania. J\xc3\xa4ljelle j\xc3\xa4\xc3\xa4neet l\xc3\xa4hetysasemaintiaanit eliv\xc3\xa4t raskaasta k\xc3\xa4sity\xc3\xb6- ja, puutarha- ja peltoty\xc3\xb6taakasta huolimatta melko hyvin, mutta heist\xc3\xa4 oli tullut t\xc3\xa4ysin espanjalaisista riippuvaisia orjia. Vuosina 1832\xe2\x80\x931833 Hudsonin lahden kauppakomppanian retki toi Kaliforniaan tauteja, jotka tappoivat arkeologisten l\xc3\xb6yt\xc3\xb6jen mukaan puolet alueen intiaaneista. N\xc3\xa4in ollen 1830\xe2\x80\x931833 influenssa aiheutti suurta v\xc3\xa4est\xc3\xb6katoa. Espanjalaiset lakkauttivat l\xc3\xa4hetysasemansa 1834\xe2\x80\x931836. Asemien 15 000 intiaania sai puolet viljelyalasta. Mutta suurin osa n\xc3\xa4ist\xc3\xa4 kuoli, kun eiv\xc3\xa4t osanneet hoitaa viljelyasioita espanjalaisten tapaan. Intiaanit eiv\xc3\xa4t my\xc3\xb6sk\xc3\xa4\xc3\xa4n osanneet hankkia luonnosta ravintoa perinteisell\xc3\xa4 tavalla, ja niinp\xc3\xa4 he kuolivat tauteihin, n\xc3\xa4lk\xc3\xa4\xc3\xa4n ja valkoisten tarkoituksilla tekemiin murhiin. Valkoiset veiv\xc3\xa4t intiaanien omaisuutta jea ottivat heit\xc3\xa4 orjiksi._NEWLINE_Jo vuonna 1848 kapteeni John Fremont terrorisoi retkell\xc3\xa4\xc3\xa4n Kalifornian intiaaneja._NEWLINE_Vuonna 1849 alkoi Kalifornian kultakuume, jolloin 80\xc2\xa0000 valkoista saapui merilt\xc3\xa4 ja l\xc3\xa4nnest\xc3\xa4 Kaliforniaan onneaan etsim\xc3\xa4\xc3\xa4n. Vuonna 1852 Kaliforniaan oli saapunut 200\xc2\xa0000 valkoista, joiden omassakin keskuudessa j\xc3\xa4rjestyksenpito oli huonoa, ja vahvemmat valkoiset tappoivat heikompia lainvalvonnan ollessa puutteellista. Intiaanit joutuivat riitoihin Kaliforniaan tulleiden uudisasukkaiden ja kullankaivajien takia mm siksi, ett\xc3\xa4 valkoiset ajoivat intiaanit reservaatteihin pois asuinsijoiltaan. Intiaaneja kuoli muun muassa tauteihin, valkoisten tekemiin julmiin joukkomurhiin ja n\xc3\xa4lk\xc3\xa4\xc3\xa4n reservaattien huonoille maille. T\xc3\xa4m\xc3\xa4 sen takia ett\xc3\xa4 valkoiset veiv\xc3\xa4t parhaat viljelymaat t\xc3\xa4\xc3\xa4ll\xc3\xa4kin intiaaneilta. Niinp\xc3\xa4 intiaaneja koottiin, joskus kahlittiin yhteen ja ajettiin muuttamaan pois valkoisten valtaamilta alueilta. Jalan tehdyiss\xc3\xa4 pakkosiirroissa j\xc3\xa4tettiin armotta kuolemaan ne vanhukset, naiset ja lapset, jotka eiv\xc3\xa4t jaksaneet k\xc3\xa4vell\xc3\xa4_NEWLINE_Kun hedelm\xc3\xa4tt\xc3\xb6mille ja riistattomille maille ajetut intiaanit ry\xc3\xb6steliv\xc3\xa4t henkens\xc3\xa4 pitimiksi valkoisten omaisuutta n\xc3\xa4liss\xc3\xa4\xc3\xa4n, valkoiset kostivat t\xc3\xa4m\xc3\xa4n tappamalla intiaaneja. T\xc3\xa4m\xc3\xa4 oli helppoa, intiaanit eiv\xc3\xa4t yleens\xc3\xa4 olleet tottuneet sotimiseen eik\xc3\xa4 heill\xc3\xa4 ollut tuliaseita. Pelk\xc3\xa4st\xc3\xa4\xc3\xa4n Yhdysvaltain armeija tappoi Kaliforniassa vuoteen 1860 menness\xc3\xa4 4500 intiaania, eik\xc3\xa4 tappamiselle silloinkaan n\xc3\xa4kynyt loppua. My\xc3\xb6s maanviljelij\xc3\xa4t tappoivat intiaaneja. Monesti intiaanit joutuivat valkoisten orjiksi ja huonon kohtelun alle._NEWLINE_Valkoiset tekiv\xc3\xa4t intiaanien kanssa 1851 ja 1852 sopimukset jotka takasivat turvaa intiaaneille, mutta n\xc3\xa4m\xc3\xa4 "l\xc3\xb6ydettiin" vasta 1905. Vuonna 1860 alkuper\xc3\xa4isest\xc3\xa4 intiaaniv\xc3\xa4est\xc3\xb6st\xc3\xa4 oli j\xc3\xa4ljell\xc3\xa4 vain viidesosa._NEWLINE_N\xc3\xa4lk\xc3\xa4iset intiaanit hy\xc3\xb6kk\xc3\xa4iliv\xc3\xa4t vankkurikaravaanien kimppuun ja ry\xc3\xb6stiv\xc3\xa4t karjatiloja. Valkoiset tappoivat vuosina 1862\xe2\x80\x931867 3000\xe2\x80\x934000 intiaania, my\xc3\xb6s naiset ja lapset tuoden Kaliforniaan siell\xc3\xa4 aiemmin tuntemattoman p\xc3\xa4\xc3\xa4nahan nylyn._NEWLINE_Valkoisten tuomiin tauteihin ja 1800-luvun intiaanisodissa intiaanien m\xc3\xa4\xc3\xa4r\xc3\xa4 v\xc3\xa4heni nopeasti jolloin vuosina 1880\xe2\x80\x931900 saavutettiin Kalifornian intiaaniv\xc3\xa4est\xc3\xb6n aallonpohja eli 20 000\xe2\x80\x9325 000 henke\xc3\xa4. Er\xc3\xa4\xc3\xa4t arviot v\xc3\xa4itt\xc3\xa4v\xc3\xa4t v\xc3\xa4henemisen olleen viel\xc3\xa4kin rajumpaa. N\xc3\xa4iden tietojen mukaan Kaliforniassa oli kultakuumeen alun aikoina noin 100\xc2\xa0000 intiaania, heit\xc3\xa4 oli vuonna 1890 vain 17 000.\n_START_SECTION_\nKieliryhm\xc3\xa4t\n_START_PARAGRAPH_\nKalifornian intiaanit koostuvat/koostuivat kielellisesti monenlaista ryhmist\xc3\xa4, joka kertoo luultavasti siit\xc3\xa4 ett\xc3\xa4 alueelle on vaeltanut aikojen saatossa monia eri intiaanikansoja. Toiset taas uskovat, ett\xc3\xa4 kielten erilaisuus johtuu siit\xc3\xa4, ett\xc3\xa4 monet kansat ovat asuneet pitk\xc3\xa4\xc3\xa4n paikoillaan ja niin melko l\xc3\xa4hekk\xc3\xa4istenkin kansojen kieli on p\xc3\xa4\xc3\xa4ssyt eriytym\xc3\xa4\xc3\xa4n._NEWLINE_Etel\xc3\xa4-Kaliforniassa asuvat serranot, lusenot jne kuuluvat tano-uto-aseekkiryhm\xc3\xa4\xc3\xa4n joka vallitsee Great Basinissa ja Meksikossa. Laajoilla alueilla Etel\xc3\xa4- ja Keski-Kaliforniassa yleinen hokan-ryhm\xc3\xa4 k\xc3\xa4sitt\xc3\xa4\xc3\xa4 mm maidut, costanoat ja yokutit. Chumashit lasketaan joskus hokaneihin mutta t\xc3\xa4m\xc3\xa4 on usein kiistetty. Ennen jousta ja nuolta kehitetty\xc3\xa4 keih\xc3\xa4nheitint\xc3\xa4 k\xc3\xa4ytt\xc3\xa4neit\xc3\xa4 chumasheja pidet\xc3\xa4\xc3\xa4n hyvin varhaisina tulokkaina._NEWLINE_Hokaneita on my\xc3\xb6s mm Kalifornian niemimaalla ja Arizonassa. Hokan-ryhm\xc3\xa4n heimot kartalta katsoen rikkoneen aiemman pomoista, esselen, salinan, achunawi ja shasta-heimoista jne koostuneen alueen. N\xc3\xa4iden keskell\xc3\xa4 Keski-Kaliforniassa on yukiryhm\xc3\xa4n saarekkeet yuki ja wappo. Jotkut kytkev\xc3\xa4t hokaneihin Texasin coahuiltecant ja tonkawant sek\xc3\xa4 jotkut mesoamerikan heimot. Vaikka monien l\xc3\xa4hisuukuisten kielten yhteydet tunnetaan, esim hokan-ryhm\xc3\xa4n kytk\xc3\xb6kset kauemas ovat ep\xc3\xa4varmalla pohjalla._NEWLINE_Kalifornian keskilaaksossa ymp\xc3\xa4rist\xc3\xb6ineen asuilaajempi hokaneihin kuulumaton penuti-ryhm\xc3\xa4, joka kartalta katsoen n\xc3\xa4ytt\xc3\xa4\xc3\xa4 pirstovat hokanien alueen. Penuti-ryhm\xc3\xa4n iltiaanit olivat alueen intiaaneista "eniten tyypillisi\xc3\xa4 kalifornialaisia". Laajan tulkinan mukaan se ulottui alkujaan mm kolumbian yl\xc3\xa4tasangolle Kolumbian yl\xc3\xa4tasangolle k\xc3\xa4sitt\xc3\xa4\xc3\xa4 yokutit, miwokit ja costanot. Penutit luetaan joskus mayat kattavaan, jopa Peruun asti ulottuvaan makro-penutien ryhm\xc3\xa4\xc3\xa4n, jota l\xc3\xa4hesk\xc3\xa4\xc3\xa4n kaikki kielentutkijat eiv\xc3\xa4t tunnusta olleen olamassa. Penutien piiriss\xc3\xa4 p\xc3\xa4\xc3\xa4llik\xc3\xb6n arvo oli monesti perinn\xc3\xb6llinen, ja p\xc3\xa4\xc3\xa4llikk\xc3\xb6 saattoi olla nainen._NEWLINE_Yuki-wappo on oma pieni kieliryhm\xc3\xa4ns\xc3\xa4, jota ei tavata muualla Kalifornian rannikolla._NEWLINE_Pohjois-Kalifornian rannikoilla el\xc3\xa4\xc3\xa4 luultavasti my\xc3\xb6s melko my\xc3\xb6h\xc3\xa4\xc3\xa4n muualta muuttaneita algonkin ja athabasca-ryhmien heimoja, jotka ovat yleisempi\xc3\xa4 Kanadassa ja Alaskassa. Algonkineja t\xc3\xa4\xc3\xa4ll\xc3\xa4 ovat mm yurokit ja wiyot. Athabasca-ryhm\xc3\xa4\xc3\xa4 ovat mm hupat ja wailakit. L\xc3\xa4hialueen modocit ovat klamathin sukuisia.'